Diari Oficial de la Generalitat Valenciana


Sumari del DOGV 3625, del 15-11-1999 (1999/9468)

RESOLUCIÓ de 4 d'octubre de 1999, del Servei Territorial d'Indústria i Energia de Castelló, per la qual s'autoritza l'establiment d'una línia aèria trifàsica a 20 kV des de la ET La Plana fins al suport de pas a subterrània d'alimentació a l'UJI a Castelló de la Plana (expedient ATLINE/1997/40).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3625

Data del DOGV
:   15-11-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9468


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 4 d'octubre de 1999, del Servei Territorial d'Indústria i Energia de Castelló, per la qual s'autoritza l'establiment d'una línia aèria trifàsica a 20 kV des de la ET La Plana fins al suport de pas a subterrània d'alimentació a l'UJI a Castelló de la Plana (expedient ATLINE/1997/40). [1999/F9468]
  
Tramitat l'expedient incoat a la Unitat d'Energia i Mines d'aquest servei territorial a instància d'Iberdrola, SA, amb domicili a Castelló de la Plana, avinguda dels Germans Bou, 239, en què sol·licita autorització i declaració en concret d'utilitat pública, per a l'establiment d'una línia aèria trifàsica a 20 kV des de la ET La Plana fins al suport de pas a subterrània d'alimentació a l'UJI a Castelló de la Plana, i complits els tràmits reglamentaris ordenats en el capítol III del Decret 2.617/1966, de 20 d'octubre, sobre autorització d'instal·lacions elèctriques, i en la Llei 40/1994, de 30 de desembre, d'ordenació del Sistema Elèctric Nacional.
  
Vist el projecte presentat, subscrit per un tècnic competent i visat pel col·legi oficial corresponent.
  
Vist que la sol·licitud d'Iberdrola, SA, va ser sotmesa al tràmit d'informació pública, amb la publicació d'anuncis en el Diari Oficial de la Generalitat Valenciana de data 26 de juny de 1997, en el Butlletí Oficial de la Província de Castelló de 3 de maig de 1997, en el periòdic Mediterráneo de data 26 de maig de 1997 i al tauler d'anuncis de l'Ajuntament de Castelló de la Plana, i que consten certificats d'exposició en el tauler d'anuncis durant el període preceptiu.
  
Vist que s'han tramitat les separates als organismes afectats, Ajuntament de Castelló, Confederació Hidrogràfica del Xúquer, Conselleria d'Obres Públiques, Urbanisme i Transports, Aumar (Inspecció d'Autopistes), Ministeri d'Obres Públiques i Ajuntament d'Almassora.
  
Aquest Servei Territorial d'Indústria i Energia, a proposta de la unitat competent, resol:
  
Primer
  
Autoritzar a Iberdrola, SA, l'establiment d'una línia aèria trifàsica a 20 kV des de la ET La Plana fins al suport de pas a subterrània d'alimentació a l'UJI a Castelló de la Plana.
  
Segon
  
Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 40/1994, de 30 de desembre, d'Ordenació del Sistema Elèctric Nacional.
  
Tercer
  
Aprovar el projecte d'execució d'acord amb el Decret 2.617/1966, de 20 d'octubre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
b) El termini de posada en marxa serà de sis mesos comptats a partir de la present resolució.
  
c) El titular donarà compte de l'acabament de les obres a la Unitat d'Energia i Mines d'aquest servei territorial adjuntant certificació tècnica de la instal·lació, als efectes de reconeixement definitiu i extensió de l'acta de posada en marxa.
  
d) L'administració deixarà sense efecte la present resolució en qualsevol moment en què observe l'incompliment de les condicions imposades en aquesta.
  
e) El titular de la instal·lació tindrà en compte, per a l'execució, el compliment de les condicions que han sigut establides per l'Ajuntament de Castelló, l'Ajuntament d'Almassora, el Ministeri d'Obres Públiques, Aumar (Inspecció Autopistes), la COPUT i la Confederació Hidrogràfica del Xúquer.
  
Contra aquesta resolució podrà interposar-se un recurs d'alçada davant la Direcció General d'Indústria i Energia d'aquesta Conselleria, en el termini d'un mes, comptador des de l'endemà de la publicació d'aquesta en el Diari Oficial de la Generalitat Valenciana, de conformitat amb el que s'ha establit en l'article 114 en relació amb l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Castelló de la Plana, 4 d'octubre de 1999.- El director territorial: Juan Elías Ramos Barceló.